CELEX: C2006/326/99
Language: et
Date: 2006-12-30 00:00:00
Title: Kohtuasi C-481/06: 24. novembril 2006 esitatud hagi — Euroopa Ühenduste Komisjon versus Kreeka Vabariik

30.12.2006   
            
            
               ET
            
            
               Euroopa Liidu Teataja
            
            
               C 326/48
            
         24. novembril 2006 esitatud hagi — Euroopa Ühenduste Komisjon versus Kreeka Vabariik
   (Kohtuasi C-481/06)
   (2006/C 326/99)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: M. Patakia ja X. Lewis)
   
      Kostja: Kreeka Vabariik
   Hageja nõuded
   
               —
            
            
               tuvastada, et kuna Kreeka Vabariik ei tühistanud seaduse 2955/2001 artikli 7 lõiget 2 ja seda sätet rakendavaid ministri 12. aprilli 2005. aasta ühendatud otsuseid (DI6a/ik 38611 ja DI6a/ik 38609), siis on Kreeka Vabariik rikkunud direktiivi 93/36/EMÜ, millega kooskõlastatakse riiklike tarnelepingute sõlmimise kord (1), artikli 6 lõikest 3 tulenevat kohustust ja Euroopa Kohtu kohtupraktikast tulenevat kohustust tagada tõhus ja aus konkurents.
            
         
               —
            
            
               mõista kohtukulud välja Kreeka Vabariik.
            
         Väited ja peamised argumendid
   Komisjon sai kaebuse seoses Kreeka õigusnormidega, millega kõik meditsiinilise otstarbega kaubad on jagatud kategooriatesse ja igale kategooriale on kehtestatud maksimumhind. See säte koos seda rakendava ministri ühendatud otsusega on õiguslik raamistik, millega võimaldatakse riiklikke tarnelepinguid sõlmida hankemenetlust korraldamata eelnevalt mainitud toodete võrreldamatuks klassifitseeritud tervete gruppide kohta.
   Euroopa Kohtu kohtupraktikat arvestades leiab komisjon, et nimetatud õiguslik raamistik on vastuolus direktiivi 93/36, millega kooskõlastatakse riiklike tarnelepingute sõlmimise kord, artikli 6 lõikega 3 ja kohustusega tagada tõhus ja aus konkurents. Kuna see säte on oma laadilt erand, tuleb seda kitsalt tõlgendada ning lepingut ei tohi lubada sõlmida hankemenetlust korraldamata tervete tootekategooriate kohta. Samuti peab tellija tagama tõhusa konkurentsi säilitamise ja läbipaistvuse riiklike tarnelepingute valdkonnas, mis ei ole võimalik lepingute sõlmimisel hankemenetlust korraldamata, välja arvatud direktiivi 93/36 artikli 6 lõikes 3 sätestatud erandjuhtudel.
   Kreeka ametiasutused ei vaielnud vastu komisjoni väidetele ega väidetava rikkumise esinemisele ja teatasid oma kavatsusest muuta kõnealust õigusnormi. Siiski ei ole sellisest muudatusest kuni hagiavalduse esitamise kuupäevani teada antud.
   Komisjon leiab seetõttu, et Kreeka Vabariik on rikkunud direktiivi 93/36 artikli 6 lõikest 3 tulenevat kohustust ja kohustust tagada tõhus ja aus konkurents.
   
      (1)  EÜT L 199, 09.08.1993, lk 1; ELT eriväljaanne 06/02, lk 110.